Приложение 1

**ДЕКЛАРАЦИЯ ПРИ КАНДИДАТСТВАНЕ НА КАНДИДАТА[[1]](#footnote-1)**

Подписаният .............................................................................................................................,

с ЕГН/ЛН/ЛНЧ .......................................... и постоянен адрес ...................................................,

от свое име и в качеството ми на законен представителна посочения по-долу кандидат ........................................................................................................................................................,

*(пълно наименование на кандидата)*

с ЕИК .................................................... и седалище и адрес на управление ............................................................................ - кандидат за средства от Механизма за възстановяване и устойчивост (МВУ) по процедура за предоставяне на средства на крайни получатели чрез подбор на предложения № BG-RRP-2.020 „Повишаване на квалификацията на научноизследователския състав на звената на БАН посредством специализации и обмяна на опит“, за изпълнение на инвестиция C2.I2 „Повишаване на иновационния капацитет на Българската академия на науките в сферата на зелените и цифровите технологии“ по Плана за възстановяване и устойчивост, Компонент 2. Научни изследвания и иновации и ……………………………………………………………………….. **(пълно наименование на проектното предложение)**

Част 1. Декларация по чл. 6 от ПМС № 114/2022 г.

ДЕКЛАРИРАМ, че:

1. Не съм осъден/а с влязла в сила присъда за:
2. престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;
3. престъпление, аналогично на тези по т. i), в друга държава членка или трета страна.
4. Представляваният от мен кандидат няма публични задължения по чл. 162, ал. 2, т. 1 (за данъци, акцизи, мита, задължителни осигурителни вноски и други вноски за бюджета) и т. 7 (по влезли в сила наказателни постановления) от Данъчно-осигурителния процесуален кодекс, и лихвите по тях, към държавата или към общината по седалището на СНД и на кандидата, или аналогични задължения съгласно законодателството на държавата, в която кандидатът е установен, доказани с влязъл в сила акт на компетентен, и не е допуснато разсрочване, отсрочване и обезпечение на задълженията, или размерът на неплатените дължими данъци или социалноосигурителни вноски е до 1 на сто от сумата на годишния общ оборот от икономическата му дейност за последната приключена финансова година, но не повече от 50 000 лева.
5. Не е установено, че представляваният от мен кандидат:
6. е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
7. не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор.
8. Представляваният от мен кандидат няма установено с влязло в сила наказателно постановление или съдебно решение нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда, или чл. 13, ал. 1 от Закона за трудовата миграция и трудовата мобилност, или аналогични задължения, установени с акт на компетентен орган, съгласно законодателството на държавата, в която кандидатът/участникът е установен.
9. Не съм в конфликт на интереси във връзка с процедурата за предоставяне на средства, който не може да бъде отстранен.
10. Членовете на управителния или контролния орган на представлявания от мен кандидат, както и временно изпълняващи такава длъжност, включително прокуристи или търговски пълномощници, не са свързано лице по смисъла на § 1, т. 9 от допълнителните разпоредби на Закона за противодействие на корупцията с ръководителя на СНД.
11. Представляваният от мен кандидат не е в неизпълнение на решение на Европейската комисия по смисъла на чл. 44 от Закона за държавните помощи.

Част 2. Декларация, че кандидатът е запознат с условията за кандидатстване и условията за изпълнение

ДЕКЛАРИРАМ, че:

1. Съм запознат с Условията за кандидатстване в процедура „Повишаване на квалификацията на научноизследователския състав на звената на БАН посредством специализации и обмяна на опит“, за изпълнение на инвестиция C2.I2 „Повишаване на иновационния капацитет на Българската академия на науките в сферата на зелените и цифровите технологии“

по Плана за възстановяване и устойчивост и съм съгласен със задълженията, които произтичат от участието ми и от участието на представлявания от мен кандидат по процедурата.

2. Съм запознат с подаденото предложението за изпълнение на инвестиция и че информацията, съдържаща се в него, е пълна, вярна и точна.

3. При изпълнение на предложението за изпълнение на инвестиция ще е налице съответствие със следните принципи:

1. принципите на равнопоставеност на жените и мъжете и осигуряване на равни възможности за всички;
2. принципа за „ненанасяне на значителни вреди“. Посоченият принцип изисква всички предвидени инвестиции (дейности и активи) по настоящата процедура да НЕ водят до значителни вреди за следните шест екологични цели:

* смекчаване на изменението на климата;
* адаптиране към изменението на климата;
* устойчиво използване и опазване на водните и морските ресурси;
* преход към кръгова икономика;
* предотвратяване и контрол на замърсяването;
* защита и възстановяване на биологичното разнообразие и екосистемите.

4. По отношение на представлявания от мен кандидат не е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по проекти, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране.

5. Представляваният от мен кандидат не е заявил за подкрепа:

1. дейности и активи, свързани с изкопаеми горива, включително използване надолу по веригата;
2. дейности и активи по схемата на за търговия с емисии на ЕС;
3. дейности и активи, свързани със сметища, инсталации за изгаряне на отпадъци и заводи за механично-биологично третиране;
4. дейности и активи, при които дългосрочното обезвреждане на отпадъци може да причини вреда на околната среда.

Част 3. Декларация за нередности

ДЕКЛАРИРАМ, че:

1. Запознат/а съм с определението за нередност във връзка с защитата на финансовите интереси на Европейските общности, съгласно чл. 1, параграф 2 от *Регламент (ЕО, Евратом) № 2988/95 на Съвета от 18 декември 1995 година относно защитата на финансовите интереси на Европейските общности*, а именно:

* "Нередност" означава всяко нарушение на разпоредба на правото на Общността, в резултат на действие или бездействие от икономически оператор, което е имало или би имало за резултат нарушаването на общия бюджет на Общностите или на бюджетите, управлявани от тях, или посредством намаляването или загубата на приходи, произтичащи от собствени ресурси, които се събират направо от името на Общностите или посредством извършването на неоправдан разход.

2. Запознат/а съм с разпоредбите на членове 2, 3 и 4 *Директива (ЕС) 2017/1371 на Европейския парламент и на Съвета относно борбата с измамите, засягащи финансовите интереси на Съюза, по наказателноправен ред*, съгласно която:

2.1. измама, засягаща финансовите интереси на ЕС, съставлява:

2.1.1. по отношение на разходите – всяко умишлено действие или бездействие, което се отнася до:

1. използването или представянето на фалшиви, неверни или непълни декларации или документи, в резултат на което се присвояват или неправомерно се задържат средства или активи от бюджета на ЕС или бюджетите, управлявани от ЕС или от негово име;
2. неоповестяването на информация в нарушение на конкретно задължение, което води до същия резултат; или
3. неправилното използване на такива средства или активи за цели, различни от тези, за които те са били първоначално предоставени;

2.1.2. по отношение на приходите – всяко умишлено действие или бездействие, което се отнася до:

1. използването или представянето на фалшиви, неверни или непълни декларации или документи, в резултат на което незаконно се намаляват ресурсите в бюджета на ЕС или бюджетите, управлявани от ЕС или от негово име;
2. неоповестяването на информация в нарушение на конкретно задължение, което води до същия резултат; или
3. неправилното използване на законно предоставени ползи, което води до същия резултат;

По смисъла на т. 2.1.1 „присвояване“ означава действие на публичен служител, на когото пряко или косвено е възложено управление на средства или активи, за договаряне или разплащане със средства или усвояване или използване на активи в противоречие с целта, за която те са били предназначени по принцип, което вреди на финансовите интереси на ЕС.

2.2. Корупция, засягаща финансовите интереси на ЕС, е налице в случаите на:

2.2.1. „пасивна корупция“ - действия на публичен служител, който пряко или чрез посредник поиска или получи облаги, независимо от естеството им, за себе си или за трето лице, или приеме обещание за такава облага, за да извърши или да се въздържи от извършването на действия в съответствие със своите служебни задължения или при изпълнението на своите функции по начин, който вреди или има вероятност да навреди на финансовите интереси на ЕС;

2.2.2. „активна корупция“ - действия на всяко лице, което пряко или чрез посредник обещае, предложи или предостави облаги, независимо от естеството им, на публичен служител за него или за трето лице, с оглед извършване или въздържане от извършване на действия от служителя в съответствие със служебните му задължения или при изпълнението на неговите функции по начин, който вреди или има вероятност да навреди на финансовите интереси на ЕС.

2.2.3. За целите на горните дефиниции „публичен служител“ означава:

2.2.3.1. служител на ЕС или служител на националната администрация, включително всеки служител на националната администрация на друга държава членка и всеки служител на националната администрация на трета държава:

i) „служител на ЕС“ означава лице, което е:

* длъжностно лице или друг договорно нает от ЕС служител по смисъла на Правилника за длъжностните лица и Условията за работа на другите служители на Европейския съюз, установени в Регламент (ЕИО, ЕВРОАТОМ, ЕОВС) № 259/68 (16) („Правилник за персонала“), или
* командировано в ЕС от държава членка или от публичен или частен орган и което изпълнява функции, съответстващи на функциите, изпълнявани от длъжностните лица или другите служители на ЕС.

Без да се засягат разпоредбите относно привилегиите и имунитетите, установени в протоколи № 3 и № 7, членовете на институции, органи, служби и агенции на ЕС, създадени в съответствие с Договорите, и персоналът на тези органи се приравняват на служители на ЕС, доколкото Правилникът за персонала не се прилага за тях;

ii) „служител на националната администрация“ следва да се разбира като позоваване на определението за „длъжностно лице“ или „публичен служител“ в националното право на държавата членка или на третата държава, в която съответното лице изпълнява своите функции.

Въпреки това при производство, насочено срещу длъжностно лице на държава членка или служител на националната администрация на трета държава, което е образувано от друга държава членка, последната не е длъжна да прилага определението за „служител на националната администрация“, освен доколкото посоченото определение е съвместимо с нейното национално право.

Понятието „служител на националната администрация“ включва всяко лице, заемащо длъжност в изпълнителната, административната или съдебната система на национално, регионално или местно равнище. Всяко лице, заемащо длъжност в законодателната система на национално, регионално или местно равнище, се приравнява на служител на националната администрация;

2.2.3.2. всяко друго лице, на което са възложени и упражнява функции на публична служба, които включват управление или вземане на решения, засягащи финансовите интереси на ЕС в държавите членки или в трети държави.

3. Запознат/а съм, че:

3.1. престъплението „измама“ по чл. 209, чл. 212 и 212а от Наказателния кодекс, когато то е извършено при изпълнение на договора и засяга финансовите интереси на Европейския съюз, се счита за „измама, засягаща финансовите интереси на ЕС“ по смисъла на настоящия член. Престъплението „длъжностно присвояване“ по чл. 201 от Наказателния кодекс когато то е извършено при изпълнение на договора и засяга финансовите интереси на Европейския съюз, се счита за „присвояване“ по смисъла на точка 2.1.2 от настоящата декларация.

3.2. Престъпленията „подкуп“ по чл. 301, чл. 304, 304а, 304б, 304в и „провокация към подкуп“ по чл. 307 от Наказателния кодекс, в случаите, в които са извършени при изпълнение на договора и засягат финансовите интереси на Европейския съюз, се считат за „корупция, засягаща финансовите интереси на ЕС“ по смисъла на точка 2.2. от настоящата декларация.

4. Запознат/а съм с разпоредбите на член чл. 61 от Регламент (ЕС, Евратом) 2018/1046, съгласно който конфликт на интереси, засягащ финансовите интереси на ЕС, е налице, когато за безпристрастното и обективно изпълнение на функциите от финансовите участници по смисъла на Дял ІV, Глава 4 от регламента и другите лица, включително националните органи на всяко равнище, участващи в изпълнението на бюджета на ЕС, и/или бюджетите на институциите, органите, службите и агенциите на ЕС, създадени съгласно Договорите, и/или бюджетите, пряко или косвено управлявани и контролирани от тях, включително в подготвителните действия, в одита или в контрола може да възникне съмнение поради причини, свързани със семейството, емоционалния живот, политическата или националната принадлежност, икономически интереси или всякакъв друг пряк или косвен личен интерес.

5. Запознат/а съм с разпоредбите на:

1. чл. 5, параграф 1 от Регламент (ЕС) 2021/241, съгласно който подкрепата от МВУ не замества, освен в надлежно обосновани случаи, периодични национални бюджетни разходи и спазва принципа на допълняемост на финансирането от ЕС, определен в чл. 9 от същия регламент;
2. чл. 9 от Регламент (ЕС) 2021/241, съгласно който подкрепата по МВУ е в допълнение към подкрепата, предоставяна по линия на други програми и инструменти на ЕС, като реформите и инвестиционните проекти могат да получат подкрепа от други програми и инструменти на ЕС, при условие че тази подкрепа не покрива същите разходи;
3. чл. 191, параграф 3 от Регламент (ЕС, Евратом) № 2018/1046, че при никакви обстоятелства едни и същи разходи не могат да се финансират два пъти от бюджета на ЕС.

5.1. Запознат съм, че в съответствие с горните разпоредби двойно финансиране при изпълнението на инвестиции по МВУ, засягащо финансовите интереси на ЕС, е налице, когато дейности по инвестиции получават подкрепа едновременно от МВУ и от други програми и инструменти на ЕС, като тази подкрепа покрива същите разходи.

5.2. Във връзка с горното декларирам, че не съм получил/а и не съм подал/а заявление да получа безвъзмездно финансиране от други програми и инструменти на ЕС, което покрива същите разходи, заявени в подаденото от представлявания от мен кандидат предложение за изпълнение на инвестиции по настоящата процедура за подбор.

6. Запознат/а съм, че мога да подам сигнал за нередност:

1. до служителя по нередности в СНД;
2. до Ръководителя на СНД.

7. Запознат/а съм, че при наличие или съмнение за конфликт на интереси по смисъла на чл. 61 от Регламент (ЕС, Евратом) № 2018/1046 на служителите по нередности, отговорни за проверката на получения сигнал, или на други служители, на които е възложено извършването на проверката по сигнала, с лице, за което се отнася сигналът за нередност, мога да подам сигнал за нередност до едно или до няколко от следните лица:

1. до председателя на БАН;
2. до директора на дирекция АФКОС в Министерството на вътрешните работи;
3. до Европейската служба за борба с измамите (ОЛАФ) към Европейската комисия.

**Известна ми е наказателната отговорност, която нося по чл. 313 от НК за деклариране на неверни данни.**

**Декларирам, че при промяна на някое от обстоятелствата по Част 1 и т. 4 от Част 2 от настоящата декларация ще подам нова декларация и ще приложа съответните документи в срок от 3 работни дни от настъпването на конкретното обстоятелство.**

**Дата: Подпис:**

1. Декларацията се попълва и подписва от лице с право да представлява кандидата съгласно закона, съответно регистъра, в който е вписано юридическото лице. [↑](#footnote-ref-1)